Előfizetőinkhöz és munkatársainkhoz. 
A szerfelett megnövekedett nyomdai költségek lapunk elő- 
állítását tetemesen megdrágították, mely körülmény kényszere 
alatt kénytelenek vagyunk folyóiratunk előfizetési árát újból fel- 
emelni. A jelen évfolyam, valamint az ezután következő évfolya- 
mok előfizetési ára ennélfogva : belföldön 20, külföldön 
pedig 21 korona lesz óvfolyamonkint. 
A fenti okból kifolyólag, nemkülönben a nagy papiroshiány 
miatt, még lapunk terjedelmét is csökkentenünk kellett; a mai 
viszonyok megváltozásáig folyóiratunk kb. 10 ívre csökkentett 
terjedelemben, ezenkívül nem számonkint ill számcsoportonkint, 
hanem az egész évfolyam egyszerre fog megjelenni. 
A költségekre való tekintettel arra kérjük munkatársainkat, 
hogy beküldendő czikkeiket — a megszorított terjedelem mellett 
rendelkezésre álló helynek mentői jobban való kihasználhatósága 
czéljából — lehetőleg röviden : történelmi bevezetéseket elhagyva, _ 
idézeteket a lehetőségig elkerülve, enumeratiókat folytatólagosan 
közölve (az egyes adatokat egymástól gondolatjellel elválasztva), 
a leírásokat tömören fogalmazva, szerkeszszék meg. A német 
nyelven fogalmazott czikkek latin betűkkel Írandók. A be- 
érkező czikkeket ezenfelül egyelőre csak egy nyelven adhatjuk 
közre; fordításuk ép úgy, mint más nyelvű hosszabb kivonatuk 
közlésére ezidőszerint nem vállalkozhatunk. A hazai és külföldi 
botanikai munkák és dolgozatok közül továbbá a jövőben csak a 
legfontosabbakat ismertethetjük, ezeket is csak részletekre ki 
nem terjedő rövidséggel. 
Mihelyt azonban a körülmények megengedik, lapunk — 
i számonkint ill. számcsoportonkint megjelenve — formai megszo- 
rítások nélkül újból a régi terjedelemben fogja a legújabb növény- 
szisz tematikai és florisztikai kutatások eredményeit hozni és ismer- 
tetni, s olvasóközönségét a botanikai vonatkozású eseményekről, 
kellően tájékoztatni. 
A kiadó. 
i* 
